شەفەق نیوز/ وەڕێەوبەرایەتی پۆلیس کەرکوک، ئمڕوو پەنجشەممە، خەوەردا لە دەسگیرکردن کابرایگ  هاوڕێ  خوەی کوشتیە.
وەڕێەوبەرایەتی پۆلیس کەرکوک ئمڕوو لە بەیاننامیگ راگەیان، " دویای دەسکردن وە لێکۆڵینەوە وەلایەن هێزەیل نەهیشتن تاوان تۆمەتبارەگە دەسگیر بکەن لەوەخت لێکۆڵینەوەیش دان وە تاوانەگەی نایە".
دیاریکرد، تۆمەتبارەگە هووکار رویداوەگە گلەودایە ئەرا گرفتیگ لە مابەین خوەی هاوڕییەگەی دروسبویە لەو مەوقەیش سەرخوەش بویە.
یە لەوەختیگ تیەێد ک شەو ۲۲ حوزەیران تەرم گەنجیگ لە ناوچەی تسعین ناوراس شار کەرکوک پەیاکریا، ک چەکدار سەر وە لیوا 17 میحوەر باکور حەشد شەعبی بویە لەکامیرا دەرچگە ک وەگەرد هاوڕیەیلی بوودە مەرافیان.
